ग्रासिम भिवानी टैक्सटाइल्स को मिला सीएसआर लीडरशिप अवार्ड
भिवानी। सामाजिकसेवाओं के लिए ग्रासिम भिवानी टैक्सटाइल मिल को सीएसआर लीडरशिप अवार्ड से सम्मानित किया गया है। अवार्ड मुंबई के ताज होटल में प्रदान किया गया। मिल की तरफ से यह अवार्ड मिल के सीएसआर हैड अमित सिंह ने प्राप्त किया। मिल के मानव संसाधन प्रमुख संजय सिंह ने बताया कि उन्हें यह पुरस्कार संस्था द्वारा चलाए जा रहे विभिन्न सामाजिक एवं विकासशील कार्यक्रमों के लिए दिया गया है। मिल की तरफ से मुफ्त सिलाई हस्तशिल्प प्रशिक्षण केंद्र, कंप्यूटर प्रशिक्षण केंद्र, ब्यूटीशियन प्रशिक्षण केंद्र, नि:शुल्क कोचिंग केंद्र, फिटर एवं सेल्स तथा कृत्रिम गर्भाधान केंद्र चलाए जा रहे हैं। इससे हजारों युवक युवतियां प्रशिक्षण प्राप्त कर स्वरोजगार अपनाए हुए हैं। ग्रासिम मिल प्रबंधन ने इस पर खुशी जताते हुए कहा कि वे सामाजिक सेवाओं का ओर दायरा बढ़ाएंगे।
िबजनेस प्लस
kas_Deva hin_Deva bho_Deva